title: Komission direktiivi 2014/38/EU, annettu 10 päivänä maaliskuuta 2014 , Euroopan parlamentin ja neuvoston direktiivin 2008/57/EY liitteen III muuttamisesta meluhaittojen osalta  ETA:n kannalta merkityksellinen teksti

text:
               11.3.2014

               FI

               Euroopan unionin virallinen lehti

               L 70/20

      KOMISSION DIREKTIIVI 2014/38/EU,
   annettu 10 päivänä maaliskuuta 2014,
   Euroopan parlamentin ja neuvoston direktiivin 2008/57/EY liitteen III muuttamisesta meluhaittojen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rautatiejärjestelmän yhteentoimivuudesta yhteisössä 17 päivänä kesäkuuta 2008 annetun Euroopan parlamentin ja neuvoston direktiivin 2008/57/EY (1) ja erityisesti sen 30 artiklan 3 kohdan,
   sekä katsoo seuraavaa:

               (1)

               Tiukempia uuden ja parannetun liikkuvan kaluston melua koskevia kansallisia vaatimuksia olisi vältettävä, sillä ne vaikuttaisivat kielteisesti rautatiejärjestelmän yhteentoimivuuteen. Tästä syystä direktiivin 2008/57/EY mukaisesti annetuissa komission päätöksissä 2008/232/EY (2) ja 2011/229/EU (3) vahvistetaan melun raja-arvot uudelle suurten nopeuksien ja tavanomaisen rautatiejärjestelmän liikkuvalle kalustolle.

               (2)

               Direktiivin 2008/57/EY liitteessä III olevassa 1.4.4 kohdassa säädetään, että rautatiejärjestelmän käytössä on noudatettava säädettyjä melutasoja. Tämä olennainen vaatimus on tarpeen määritettäessä olennaisia meluparametreja, jotka vahvistetaan päätöksen 2011/229/EU 4.2.1, 4.2.2 ja 4.2.3 kohdassa ja päätöksen 2008/232/EY 4.2.6.5.2, 4.2.6.5.3, 4.2.6.5.4 ja 4.2.7.6 kohdassa.

               (3)

               Direktiivin 2008/57/EY liitteessä III olevassa 1.4.4 kohdassa viitataan olemassa oleviin asetuksiin, joita ei ole eritelty tarkemmin. Epäselvyyksien välttämiseksi ja tämän direktiivin melua koskevasta yleisestä tavoitteesta säätämiseksi kyseistä kohtaa olisi siksi muutettava.

               (4)

               Tässä direktiivissä säädetyt toimenpiteet ovat direktiivin 2008/57/EY 29 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2008/57/EY liitteessä III oleva 1.4.4 kohta seuraavasti:

                  ”1.4.4

                  Rautatiejärjestelmän suunnittelusta ja toiminnasta ei saa aiheutua sallitut rajat ylittävää melutasoa

                              —

                              rautatieinfrastruktuurin, sellaisena kuin se on määriteltynä direktiivin 2012/34/EU 3 artiklassa, lähialueilla eikä

                              —

                              ohjaamossa.”

   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2015. Niiden on viipymättä toimitettava nämä säännökset komissiolle kirjallisina.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3.   Velvoitteet, jotka koskevat tämän direktiivin saattamista osaksi kansallista lainsäädäntöä ja sen täytäntöönpanoa, eivät koske Kyproksen tasavaltaa ja Maltan tasavaltaa niin kauan kuin niiden alueilla ei ole rautatiejärjestelmää.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.

      Tehty Brysselissä 10 päivänä maaliskuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 191, 18.7.2008, s. 1.

      (2)  Komission päätös 2008/232/EY, tehty 21 päivänä helmikuuta 2008, Euroopan laajuisen suurten nopeuksien rautatiejärjestelmän liikkuvan kaluston osajärjestelmää koskevasta yhteentoimivuuden teknisestä eritelmästä (EUVL L 84, 26.3.2008, s. 132).

      (3)  Komission päätös 2011/229/EU, annettu 4 päivänä huhtikuuta 2011, Euroopan laajuisen tavanomaisen rautatiejärjestelmän osajärjestelmää ”liikkuva kalusto – melu” koskevasta yhteentoimivuuden teknisestä eritelmästä (EUVL L 99, 13.4.2011, s. 1).


Avis juridique important

|

31971L0347

Neuvoston direktiivi 71/347/ETY, annettu 12 päivänä lokakuuta 1971, viljan hehtolitrapainon mittaamista koskevan jäsenvaltioiden lainsäädännön lähentämisestä

Virallinen lehti nro L 239 , 25/10/1971 s. 0001 - 0008 Suomenk. erityispainos Alue 13 Nide 2 s. 0075  Tanskank. erityispainos: Sarja I Alue 1971(III) s. 0757  Ruotsink. erityispainos Alue 13 Nide 2 s. 0075  Englannink. erityispainos: Sarja I Alue 1971(III) s. 0852  Kreikank. erityispainos: Luku 13 Nide 1 s. 0214  Espanjank. erityispainos: Luku 13 Nide 2 s. 0091  Portugalink. erityispainos: Luku 13 Nide 2 s. 0091

NEUVOSTON DIREKTIIVI,annettu 12 päivänä lokakuuta 1971,viljan hehtolitrapainon mittaamista koskevan jäsenvaltioiden lainsäädännön lähentämisestä (71/347/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),ottaa huomioon talous- ja sosiaalikomitean lausunnon(2),sekä katsoo, ettälaitteet ja menetelmät, joita jäsenvaltioissa käytetään viljan hehtolitrapainon mittaamiseen, ovat erilaisia ja vaikuttavat suoraan yhteismarkkinoiden toimintaan; tämän alan lainsäädännön lähentäminen helpottaa kaupankäyntiä paitsi viljan, myös mittauslaitteiden osalta,tästä syystä on tarpeen määritellä erityinen ominaispiirre, käsite "ETY-hehtolitrapaino" ja asettaa tekniset vaatimukset, jotka tämän vertailuarvon määrittämiseen käytettyjen mittanormaalien on täytettävä,mittauslaitteet, joiden tarkkuus on määritelty mittanormaalien tarkkuuden suhteen ja jotka on tarkastettu mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin(3) mukaisesti, ovat riittävästi taattuja niiden perustelluksi käyttämiseksi laillisesti kaikissa jäsenvaltioissa; sen vuoksi niitä voidaan markkinoida koko yhteisön alueella, jajäsenvaltioiden välisessä kaupassa on tarpeen kieltää viljan hehtolitrapainon mittaaminen niiden erilaisten määräysten ja käytäntöjen mukaisesti, joita yhteisössä parhaillaan sovelletaan; ETY-hehtolitrapainon yksinomainen ja pakollinen käyttö kaikissa jäsenvaltioissa ehkäisee yhteisön sisäisessä kaupassa tätä mittausmenetelmää koskevat kiistat,ON ANTANUT TÄMÄN DIREKTIIVIN:1 artiklaTämä direktiivi koskee:a) viljan ominaispiirrettä koskevan ETY-hehtolitrapainokäsitteen "masse à l'hectolitre CEE", "EEG-natuurgewicht", "EWG-Schüttdichte", "peso ettolitrico CEE" määrittelyä;b) ETY-hehtolitrapainon määrittämiseen käytetyn vertailtavan mittanormaalin teknistä rakennetta ja käyttöä koskevia vaatimuksia;c) ETY-hehtolitrapainon mittaamiseen käytettyjen työlaitteisiin sovellettavia vaatimuksia.2 artikla1. ETY-hehtolitrapaino on kilogrammoina ilmaistun massan ja hehtolitroina ilmaistun tilavuuden suhde määriteltynä mille tahansa viljalajille tämän direktiivin säännösten mukaisella laitteella ja menetelmällä mitattuna.2. "Vertailtava" ETY-hehtolitrapaino on ETY-hehtolitrapaino määriteltynä yhteisön tai jäsenvaltion mittanormaalilla, joka on liitteessä I olevassa I ja II luvussa annettujen määräysten mukaisesti valmistettu ja käytetty.3. Vertailtava ETY-hehtolitrapaino ilmoitetaan kilogrammoina hehtolitraa kohden kahden desimaalin tarkkuudella.3 artikla1. Yhteisön mittanormaalia säilytetään Saksan liittotasavallan metrologisessa tarkastuslaitoksessa. Vähintään kerran kymmenessä vuodessa kansalliset mittanormaalit on tarkastettava liitteen I mukaisesti yhteisön mittanormaaliin vertaamalla ja viritettävä sen mukaisesti käyttäen apuna samantyyppistä siirrettävää mittanormaalia.2. Siirrettävä mittanormaali on mittauslaite, josta puuttuu punnituslaite, mutta jonka muut ominaispiirteet ovat täsmällisesti samat kuin yhteisön mittanormaalilla ja kansallisilla mittanormaaleilla.4 artikla1. Nimitystä ETY-hehtolitrapaino saadaan käyttää kaupallisiin tarkoituksiin ainoastaan silloin, kun määritetään sellaisen viljan ominaispiirteitä, joka on mitattu tämän direktiivin vaatimusten mukaisilla mittauslaitteilla.2. Jäsenvaltioiden välisessä viljakaupassa saadaan käyttää ainoastaan edellä määriteltyä ETY-hehtolitrapainoa hehtolitrapainona ilmoitetun viljan ominaisuuksien määrittämiseksi.5 artiklaViljan ETY-hehtolitrapainon määrittämiseen kaupallisiin tarkoituksiin on käytettävä liitteessä II vahvistettujen vaatimusten mukaisia mittauslaitteita.Niillä on oltava ETY-tyyppihyväksyntä ja ETY-ensivakaus.Ne on valmistettava ja niitä on käytettävä ETY-tyyppihyväksyntätodistuksessa eriteltyjen ehtojen mukaisesti.Ne varustetaan ETY-merkeillä ja -tunnuksilla.6 artiklaJäsenvaltiot eivät saa estää, kieltää eivätkä rajoittaa ETY -hehtolitrapainon määrittämiseen käytettyjen mittauslaitteiden markkinoille saattamista eivätkä käyttöönottoa, jos kyseessä olevat laitteet on varustettu ETY-tyyppihyväksyntätunnuksella ja ETY-ensivakausmerkillä.7 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä.2. Jäsenvaltioiden on huolehdittava siitä, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.8 artiklaTämä direktiivi on osoitettu kaikille jäsenvaltioille.Tehty Luxemburgissa 12 päivänä lokakuuta 1971.Neuvoston puolestaPuheenjohtajaI. VIGLIANESI(1) EYVL N:o C 63, 28.5.1969, s. 27(2) EYVL N:o C 4, 14.1.1969, s. 4(3) EYVL N:o L 202, 6.9.1971, s. 1LIITE IMITTANORMAALIT VILJAN ETY-HEHTOLITRAPAINON MITTAAMISEKSI I RAKENNEVAATIMUKSET 1 Mittanormaalit koostuvat tilavuuslieriöstä, täyttö-, pyyhkäisy- ja punnituslaitteesta sekä täyttöastiasta.Laitteiden on kaikilta osin oltava tukevia ja huolellisesti valmistettuja. Kaikkien viljan kanssa kosketuksiin joutuvien pintojen on oltava sileitä ja käytännöllisesti katsottuna muuttumatonta metallia (esim. messinkiä, ruostumatonta terästä), jonka paksuus on riittävä, jottei tavanomaisesta käytöstä aiheudu muodonmuutoksia.2 Tilavuuslieriö2.1 Tilavuuslieriö on muodoltaan suora ympyräpohjainen lieriö, jonka yläreuna on hiottu tasaiseksi.2.2 Tilavuuslieriö on täyttövaiheessa aina samassa asennossa täyttölaitteen alla.2.3 Täyttöasennossa olevan tilavuuslieriön yläpuolelle on samankeskisesti asetettu sisähalkaisijaltaan samanlainen täyttörengas. Pyyhkäisyveitsen on liikuttava molempien osien välistä pienellä etäisyydellä, kumpaakaan kuitenkaan koskettamatta.3 Täyttölaite3.1 Täyttölaitteen muodostavat sulkuläpällä varustettu täyttösuppilo ja levittäjä.3.2 Täyttösuppilo on katkaistun kartion muotoinen ja sen yläosaan on kiinnitetty sylinterimäinen reunus ja alaosaan on kiinnitetty ulosvirtausputki.3.3 Täyttöasennossa täyttösuppilon ja tilavuuslieriön on oltava samalla keskiakselilla.3.4 Levittäjän muoto on tarkoin määrätty. Levittäjä ulottuu ulosvirtausputken sisään ja on pystysuunnassa säädettävissä. Levittäjä asennetaan samankeskisesti täyttösuppilon suhteen.4 Pyyhkäisylaite4.1 Pyyhkäisylaite koostuu pyyhkäisyveitsestä, ohjauslaitteesta ja vetolaitteesta.4.2 Pyyhkäisyveitsen on oltava tasainen, vaakasuoraan tuettu eikä se saa taipua käytössä.4.3 Ohjauslaite ohjaa pyyhkäisyveitsen liikettä täyttörenkaan alareunan ja tilavuuslieriön yläreunan välistä.4.4 Vetolaite vetää pyyhkäisyveitsen tasaisella liikkeellä viljan läpi.4.5 Tilavuuslieriön täytön ja punnituksen jälkeen pyyhkäisyterälle jäänyt ylimääräinen vilja kerätään kokoomasäiliöön.5 Punnituslaite5.1 Viljalla täytetty tilavuuslieriö punnitaan 50 kg:n tasavartisella selkävaa'alla.5.2 Vaa'an punnuskupin on oltava tasapainossa tyhjän tilavuuslieriön kanssa.6 Laitteisto6.1 Laitteen osat, tilavuuslieriötä ja vaakaa lukuunottamatta on kiinnitetty runkoon, jonka avulla täyttöasennossa olevan tilavuusmitan yläreunan vaakasuoruus määräytyy.6.2 Mittauslaitteen runko on varustettu vähintään 500 mm:n pituisella luotilangalla tai samanlaisen herkkyyden omaavalla vesivaa'alla. Näiden on osoitettava täyttöasennossa olevan tilavuusmitan yläreunan vaakasuoruutta.7 Eri rakenneosien mitat>TAULUKON PAIKKA>8 KuvaMittanormaali esitetään liitteenä olevassa kaaviossa.II MENETTELY Tutkittavassa viljassa ei saa olla epäpuhtauksia ja sen on oltava likimain samassa lämpötilassa kuin mittaustila. Sen on oltava ilmakuivaa, ts. sen on oltava kosteustasapainossa mittaustilan ilman kanssa. Tätä varten viljan annetaan olla levitettynä ohueksi kerrokseksi noin 10 tunnin ajan ennen mittalieriön täyttämistä. Mittaustilan ilman suhteellinen kosteus ei saa ylittää 60 %.Täytön hehtolitrapaino riippuu käytetystä viljan määrästä ja kaatotavasta täyttösuppiloon; tämän vuoksi on meneteltävä seuraavalla tavalla:Mittalieriö 1 (ks. liitteenä olevaa kuvaa) asetetaan täyttöasentoon ja keskitetään täyttörenkaan 2 ja täyttösuppilon 3 suhteen ja kiinnitetään kahvalla 15 käsiteltävän pultin 16 avulla. Sen jälkeen siirretään pyyhkäisyveitsi 9 alkuasentoonsa ja lukitaan kahvan 12 avulla. Säätöjaloilla 19 säädetään runko 20 aina siten, että tilavuuslieriön 1 yläreuna on täytön aikana vaakasuorassa tasossa.Täyttöastialla (ei kuvassa) mitataan noin 24 litraa viljaa ja kaadetaan kyseinen vilja täyttösuppiloon 3, jonka sulkuläppä 4 sulkee poistoputken 8. Sulkuläpän salpaa 5 vedetään, läppä 4 avautuu säppeen 6 saakka; vilja valuu kauluksen 2a suojaamana häiriöttä jalustalla 14 olevaan tilavuuslieriöön 1. Jalusta liikkuu pyörien varassa kiskoilla, joiden taipumisen estää tuki 14a.Jotta tilavuuslieriön tasainen täyttö on aina varmistettu, suppilo 3 on täytetty ylimäärin noin 4 litralla viljaa, joka tilavuuslieriön 1 täysin täytyttyä jää täyttörenkaaseen 2 ja joka erottuu ("pyyhkäistään") tilavuuslieriön 1 täytöstä vedettäessä kuljettimeen 11 niveltyvän pyyhkäisyveitsen 9 salvasta 12. Pyyhkäisyveitsi liikkuu vetopainon 13 avulla. Sen etupäässä sijaitseva terä halkaisee tilavuuslieriön reunaan jääneet jyvät, jotka voisivat estää tasaisen pyyhkäisyn. Pyyhkäisyveitsen 9 saavutettua loppuasentonsa vedetään alustalla 14 sijaitseva tilavuuslieriö kahvalla 15 ulos, nostetaan alustalta 14, asetetaan vaa'alle ja määritetään täytön massa enintään ± 5 g epätarkkuudella.Vetämällä pyyhkäisyveitsi 9 alkuasentoonsa putoaa sen päällä oleva ylimääräinen vilja kokoomasäiliöön 17. Suojus 18 ohjaa karkaavat jyvät kokoomasäiliöön. Sen jälkeen avataan säppi 6 ja salpa 4 palautetaan sulkuasentoon kiertämällä käsipyörästä 4a.Jos halutaan tehdä toinen mittaus samalla näytteellä, on tilavuuslieriössä oleva ja kokoomasäiliössä oleva vilja sekoitettava keskenään.Hehtolitrapaino kg/hl saadaan jakamalla punnituslaitteen antama tulos arvolla 0,2 hl.III TARKASTUS JA VIRITYS 1 Mitat ja tilavuudetKohdassa I.7 tarkoitetut mitat ja tilavuudet on tarkastettava sopivilla mittauslaitteilla.2 ToimintatestiKansalliset mittanormaalit on tarkastettava ja viritettävä ETY-mittanormaaliin vertaamalla, ja käyttäen apuna kuljetettavaa mittanormaalia.2.1 Tarkastuksessa käytetään Manitoba-vehnää, jonka jyvät ovat lähes pallomaisia ja jonka hehtolitrapaino on vähintään 80 kg/hl. Viljan on oltava kosteustasapainossa ympäristön ilman kanssa. Testausta varten tehdään kuusi mittausta II kohdassa vahvistettujen tarkastusohjeiden mukaisesti. Jos tutkittavaa mittanormaalia merkitään P:llä ja ETY-mittanormaalia N:llä, mittaukset tehdään seuraava kaavion mukaisesti:>TAULUKON PAIKKA>2.1.1 P:n yksittäisten mittaustulosten poikkeamat keskiarvosta eivät saa ylittää ± 10 g.2.1.2 Laitteen virhe on P:llä saadun kuuden mittaustuloksen keskiarvon ja N:llä saadun kuuden mittaustuloksen keskiarvon ero ja eikä saa olla suurempi kuin ± 10 g.2.1.3 Jos kohdissa 2.1.1 ja 2.1.2 annetut suurimmat sallitut virheet ylitetään, vilja on mahdollisesti ollut ominaisuuksiltaan liian epätasaista. Kohdassa 2.1 tarkoitetut mittaukset uusitaan sen jälkeen, kun vilja on ollut uudelleen levitettynä 10 tuntia mittatilassa.2.1.4 Jos ainoastaan 2.1.2 kohdassa esitetty suurin sallittu virhe ylitetään, laite on viritettävä.Laitteen näyttämää voidaan pienentää nostamalla levittäjää 7 ja suurentaa laskemalla sitä.Levittäjän 7 asennon muuttamisen jälkeen kohdassa 2.1 tarkoitetut mittaukset on uusittava.3 Punnituslaite3.1 Vaa'an virheet kuormilla 10-20 kg eivät saa olla suurempia kuin ± 0,01 % kuormasta.3.2 Käytettyjen punnusten yhteenlaskettu virhe ei saa olla suurempi kuin 0,02 % niiden nimellismassasta.Liitteenä olevan kuvan selitys1. Tilavuuslieriö2. Täyttörengas, jossa kaulus 2a3. Täyttösuppilo4. Sulkuläppä ja käsipyörä 4a5. Sulkuläpän salpa6. Sulkuläpän säppi7. Levittäjä8. Poistoputki9. Pyyhkäisyveitsi10. Pyyhkäisyveitsen ohjauslaite11. Kuljetin ja sen tuet 11a12. Pyyhkäisyveitsen salpa13. Vetopaino14. Alusta ja kiskon tuki 14a15. Alustan kahva16. Pultti17. Kokoomasäiliö18. Suojus19. Säätöjalat20. Runko>VIITTAUS KAAVIOON>>VIITTAUS KAAVIOON>LIITE IIMITTAUSLAITTEET VILJAN ETY-HEHTOLITRAPAINON MÄÄRITTÄMISEKSI1. ETY-hehtolitrapainon mittaamiseen tarkoitetuilla laitteilla on oltava seuraavat ominaisuudet:a) ne on suunniteltu ja valmistettu siten, että niillä tehtyjen mittausten toistuvuus ja uusittavuus on riittävä;b) suurin sallittu virhe hehtolitrapainoa määritettäessä on ± 0,5 % mittanormaalin antamasta arvosta;c) mittaukseen käytetyn tilavuuslieriön tilavuuden suurin sallittu suhteellinen virhe on ± 0,2 %;d) käytössä olevalla punnituslaitteella punnittaessa suurin sallittu virhe on 0,1 % punnitusta massasta;e) kukin tietyllä viljalajilla saatu yksittäinen mittaustulos ei saa poiketa enempää kuin ± 0,3 % kuuden peräkkäisen mittauksen keskiarvon perusteella lasketusta hehtolitrapainosta.2. Kuhunkin mittauslaitteeseen on kiinnitettävä näkyvälle paikalle arvokilpi, johon on selvin kirjaimin ja pysyvällä tavalla tehty seuraavat merkinnät:a) ETY-tyyppihyväksyntämerkki;b) valmistajan tunnus tai toiminimi;c) valmistajan antama valmistustunnus, jos tarpeen;d) valmistusnumero ja -vuosi;e) tilavuuslieriön nimellistilavuus ja joko käyttöohje tai viite käyttöohjeeseen.


title: Euroopan parlamentin ja neuvoston direktiivi 2011/17/EU, annettu 9 päivänä maaliskuuta 2011 , metrologiaa koskevien neuvoston direktiivien 71/317/ETY, 71/347/ETY, 71/349/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY kumoamisesta  ETA:n kannalta merkityksellinen teksti

text:
               18.3.2011

               FI

               Euroopan unionin virallinen lehti

               L 71/1

         EUROOPAN PARLAMENTIN JA NEUVOSTON DIREKTIIVI 2011/17/EU,
   annettu 9 päivänä maaliskuuta 2011,
   metrologiaa koskevien neuvoston direktiivien 71/317/ETY, 71/347/ETY, 71/349/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY kumoamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 114 artiklan,
   ottavat huomioon Euroopan komission ehdotuksen,
   ottavat huomioon Euroopan talous- ja sosiaalikomitean lausunnon (1),
   noudattavat tavallista lainsäätämisjärjestystä (2),
   sekä katsovat seuraavaa:

               (1)

               Sääntelyn parantamista koskevissa unionin linjauksissa korostetaan kansallisen ja unionin lainsäädännön yksinkertaistamista, mikä on ratkaiseva tekijä yritysten kilpailukyvyn parantamisessa ja Lissabonin tavoitteiden saavuttamisessa.

               (2)

               Mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY (3), joka on laadittu uudelleen mittauslaitteista ja metrologisia tarkastusmenetelmiä koskevista yhteisistä säännöistä 23 päivänä huhtikuuta 2009 annetulla Euroopan parlamentin ja neuvoston direktiivillä 2009/34/EY (4), perusteella annettujen erityisdirektiivien piiriin kuuluu erinäisiä mittalaitteita.

               (3)

               Viidestä 50:een kilogrammaan olevia särmiömäisiä ja yhdestä grammasta 10:een kilogrammaan olevia lieriömäisiä kauppapunnuksia koskevan jäsenvaltioiden lainsäädännön lähentämisestä 26 päivänä heinäkuuta 1971 annettu neuvoston direktiivi 71/317/ETY (5), viljan hehtolitrapainon mittaamista koskevan jäsenvaltioiden lainsäädännön lähentämisestä 12 päivänä lokakuuta 1971 annettu neuvoston direktiivi 71/347/ETY (6), laivatankkien kalibrointia koskevan jäsenvaltioiden lainsäädännön lähentämisestä 12 päivänä lokakuuta 1971 annettu neuvoston direktiivi 71/349/ETY (7), yhdestä milligrammasta 50 kilogrammaan olevia täsmäpunnuksia koskevan jäsenvaltioiden lainsäädännön lähentämisestä 4 päivänä maaliskuuta 1974 annettu neuvoston direktiivi 74/148/ETY (8), kylmävesimittareita koskevan jäsenvaltioiden lainsäädännön lähentämisestä 17 päivänä joulukuuta 1974 annettu neuvoston direktiivi 75/33/ETY (9), alkoholometrejä ja alkoholohydrometrejä koskevan jäsenvaltioiden lainsäädännön lähentämisestä 27 päivänä heinäkuuta 1976 annettu neuvoston direktiivi 76/765/ETY (10) sekä moottoriajoneuvojen rengaspainemittareita koskevan jäsenvaltioiden lainsäädännön lähentämisestä 26 päivänä toukokuuta 1986 annettu neuvoston direktiivi 86/217/ETY (11), jotka on annettu direktiivin 71/316/ETY perusteella, ovat teknisesti vanhentuneita, eivät edusta mittausteknologian tämänhetkistä tasoa tai koskevat laitteita, joihin liittyvää teknologiaa ei kehitetä ja joiden käyttö vähenee koko ajan. Lisäksi kansallisten säännösten voimassa pitäminen unionin säännösten rinnalla on sallittua.

               (4)

               Vaikka alkoholipitoisuustaulukoita koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/766/ETY (12) säädetään täysimittaisesta yhdenmukaistamisesta, sen sisällöstä suurin osa on sisällytetty viinien ja tislattujen alkoholijuomien alkoholipitoisuuden mittaamista koskeviin unionin asetuksiin, joita ovat yhteisön viinianalyysimenetelmistä 17 päivänä syyskuuta 1990 annettu komission asetus (ETY) N:o 2676/90 (13) ja tislattujen alkoholijuomien analysoinnissa sovellettavista yhteisön vertailumenetelmistä 19 päivänä joulukuuta 2000 annettu komission asetus (EY) N:o 2870/2000 (14). Alkoholipitoisuustaulukoita koskevat kansainväliset standardit vastaavat täysin direktiivissä 76/766/ETY säädettyä, ja niitä voidaan edelleen pitää kansallisen sääntelyn perustana.

               (5)

               Kumottavien direktiivien alaan kuuluviin mittauslaitteisiin liittyvästä teknisestä kehityksestä ja innovoinnista huolehditaan käytännössä soveltamalla vapaaehtoisesti joko jo kehitettyjä kansainvälisiä ja eurooppalaisia standardeja taikka kansallisia säännöksiä, joissa vahvistetaan tällaisiin standardeihin perustuvia teknisiä eritelmiä, tai, sääntelyn parantamista koskevien periaatteiden mukaisesti, sisällyttämällä lisäsäännöksiä mittauslaitteista 31 päivänä maaliskuuta 2004 annettuun Euroopan parlamentin ja neuvoston direktiiviin 2004/22/EY (15). Kaikkien kumottavien direktiivien piiriin kuuluvien laitteitten vapaasta liikkuvuudesta sisämarkkinoilla huolehditaan puolestaan sillä, että Euroopan unionin toiminnasta tehdyn sopimuksen 34, 35 ja 36 artiklaa sekä keskinäisen tunnustamisen periaatetta sovelletaan asianmukaisesti.

               (6)

               Kun otetaan huomioon lähestyvä direktiivin 2004/22/EY tarkistaminen on kuitenkin asianmukaista asettaa näistä direktiiveistä seitsemän kumoamisajankohta jo etukäteen riittävän pitkälle, jotta Euroopan parlamentti ja neuvosto voivat ottaa eriävän kantansa direktiivin 2004/22/EY tarkistamisen yhteydessä.

               (7)

               Direktiivi 71/349/ETY olisi kumottava.

               (8)

               Vaikka myös direktiivit 71/317/ETY, 71/347/ETY, 74/148/ETY, 75/33/ETY, 76/765/ETY, 76/766/ETY ja 86/217/ETY olisi kumottava mahdollisimman pian, ne olisi kumottava vasta sen jälkeen, kun on arvioitu, olisiko mittauslaitteet, jotka sisältyvät näiden direktiivien soveltamisalaan, sisällytettävä direktiivin 2004/22/EY soveltamisalaan. Komission olisi suoritettava tämä arviointi samalla kun se laatii kertomuksen direktiivin 2004/22/EY täytäntöönpanosta. Arvioinnin yhteydessä näiden direktiivien kumoamiselle asetettua ajankohtaa voitaisiin siirtää myöhemmäksi, jolloin voidaan varmistaa mittauslaitteita koskevassa unionin lainsäädännön yhdenmukaisuus. Joka tapauksessa näiden direktiivien kumoamisen olisi tultava voimaan viimeistään 1 päivänä joulukuuta 2015.

               (9)

               Direktiivien kumoaminen ei saisi johtaa uusiin tavaroiden vapaan liikkuvuuden esteisiin eikä lisätä hallinnollista taakkaa.

               (10)

               Direktiivien kumoaminen ei saisi vaikuttaa voimassa oleviin EY-tyyppihyväksyntiin eikä EY-tyyppihyväksyntätodistuksiin niiden voimassaoloaikana.

               (11)

               Paremmasta lainsäädännöstä tehdyn toimielinten välisen sopimuksen (16) 34 kohdan mukaisesti jäsenvaltioita rohkaistaan laatimaan itseään varten ja unionin edun vuoksi omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus, ja julkaisemaan ne,

         OVAT HYVÄKSYNEET TÄMÄN DIREKTIIVIN:
   1 artikla
   Kumotaan direktiivi 71/349/ETY 1 päivästä heinäkuuta 2011, sanotun kuitenkaan rajoittamatta 6 artiklan 1 kohdan soveltamista.
   2 artikla
   Jollei 4 artiklasta muuta johdu, kumotaan direktiivit 71/347/ETY, 75/33/ETY, 76/765/ETY, 76/766/ETY ja 86/217/ETY 1 päivästä joulukuuta 2015, sanotun kuitenkaan rajoittamatta 6 artiklan 2 kohdan soveltamista.
   3 artikla
   Jollei 4 artiklasta muuta johdu, kumotaan direktiivit 71/317/ETY ja 74/148/ETY 1 päivästä joulukuuta 2015, sanotun kuitenkaan rajoittamatta 6 artiklan 3 kohdan soveltamista.
   4 artikla
   Komissio arvioi viimeistään 30 päivänä huhtikuuta 2011 jäsenvaltioiden toimittamien kertomusten pohjalta, onko 2 ja 3 artiklassa tarkoitettujen direktiivien soveltamisalaan kuuluvat mittauslaitteet sisällytettävä direktiivin 2004/22/EY soveltamisalaan ja onko siirtymäkauden toimenpiteitä ja näiden direktiivien kumoamisajankohtaa mukautettava vastaavasti. Komissio toimittaa Euroopan parlamentille ja neuvostolle tästä kertomuksen sekä tarvittaessa asiaa koskevan lainsäädäntöehdotuksen.
   5 artikla
   1.   Jäsenvaltioiden on annettava ja julkaistava 1 artiklan noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2011. Niiden on toimitettava viipymättä nämä säännökset kirjallisina komissiolle.
   Jäsenvaltioiden on sovellettava näitä säännöksiä 1 päivästä heinäkuuta 2011.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on annettava ja julkaistava 2 ja 3 artiklan noudattamisen edellyttämät lait, asetukset ja hallinnolliset määräykset viimeistään 30 päivänä marraskuuta 2015. Niiden on toimitettava viipymättä nämä säännökset kirjallisina komissiolle.
   Jäsenvaltioiden on sovellettava näitä säädöksiä 1 päivästä joulukuuta 2015.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3.   Jäsenvaltioiden on toimitettava komissiolle kirjallisina ne pääasialliset kansallisen lainsäädännön säännökset, jotka ne antavat tämän direktiivin soveltamisalalla.
   6 artikla
   1.   Direktiivin 71/349/ETY mukaisesti 30 päivään kesäkuuta 2011 mennessä suoritetut EY:n alkutarkastustodistukset ja annetut kalibrointitodistukset pysyvät voimassa.
   2.   Direktiivien 71/347/ETY, 75/33/ETY, 76/765/ETY ja 86/217/ETY mukaisesti 30 päivään marraskuuta 2015 saakka annetut EY-tyyppihyväksynnät ja EY-tyyppihyväksyntätodistukset pysyvät voimassa.
   3.   Direktiivin 71/317/ETY ja direktiivin 74/148/ETY mukaisten punnusten osalta voidaan 30 päivään marraskuuta 2025 asti vaatia EY:n alkutarkastus direktiivin 2009/34/EY 8, 9 ja 10 artiklan mukaisesti.
   7 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   8 artikla
   Tämä direktiivi on osoitettu kaikille jäsenvaltioille.

      Tehty Strasbourgissa 9 päivänä maaliskuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         GYŐRI E.

      (1)  EUVL C 277, 17.11.2009, s. 49.

      (2)  Euroopan parlamentin kanta, vahvistettu 15. joulukuuta 2010 (ei vielä julkaistu virallisessa lehdessä), ja neuvoston päätös, tehty 21. helmikuuta 2011.

      (3)  EYVL L 202, 6.9.1971, s. 1.

      (4)  EUVL L 106, 28.4.2009, s. 7.

      (5)  EYVL L 202, 6.9.1971, s. 14.

      (6)  EYVL L 239, 25.10.1971, s. 1.

      (7)  EYVL L 239, 25.10.1971, s. 15.

      (8)  EYVL L 84, 28.3.1974, s. 3.

      (9)  EYVL L 14, 20.1.1975, s. 1.

      (10)  EYVL L 262, 27.9.1976, s. 143.

      (11)  EYVL L 152, 6.6.1986, s. 48.

      (12)  EYVL L 262, 27.9.1976, s. 149.

      (13)  EYVL L 272, 3.10.1990, s. 1.

      (14)  EYVL L 333, 29.12.2000, s. 20.

      (15)  EUVL L 135, 30.4.2004, s. 1.

      (16)  EUVL C 321, 31.12.2003, s. 1.


Avis juridique important

|

31997L0066

Euroopan Parlamentin ja Neuvoston direktiivi 97/66/EY, annettu 15 päivänä joulukuuta 1997, henkilötietojen käsittelystä ja yksityisyyden suojasta televiestinnän alalla

Virallinen lehti nro L 024 , 30/01/1998 s. 0001 - 0008

EUROOPAN PARLAMENTIN JA NEUVOSTON DIREKTIIVI 97/66/EY,annettu 15 päivänä joulukuuta 1997,henkilötietojen käsittelystä ja yksityisyyden suojasta televiestinnän alalla EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 100 a artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),noudattavat perustamissopimuksen 189 b artiklassa määrättyä menettelyä (3), ottaen huomioon sovittelukomitean 6 päivänä marraskuuta 1997 hyväksymän yhteisen ehdotuksen,sekä katsovat, että1) yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetussa Euroopan parlamentin ja neuvoston direktiivissä 95/46/EY (4), velvoitetaan jäsenvaltiot turvaamaan luonnollisten henkilöiden henkilötietojen käsittelyä koskevat oikeudet ja vapaudet ja erityisesti heidän oikeutensa yksityisyyden suojaan, jotta henkilötietojen vapaa liikkuvuus yhteisössä voidaan turvata,2) viestinnän luottamuksellisuus taataan ihmisoikeuksia koskevien kansainvälisten asiakirjojen (erityisesti ihmisoikeuksien ja perusvapauksien suojaamiseksi tehdyn yleissopimuksen) ja jäsenvaltioiden valtiosääntöjen mukaisesti,3) yhteisössä ollaan parhaillaan ottamassa käyttöön uutta kehittynyttä digitaaliteknologiaa yleisissä televerkoissa, mikä asettaa erityisiä, henkilötietojen suojaa ja käyttäjän yksityisyyttä koskevia vaatimuksia; uusien telepalvelujen käyttöönotto on luonteenomaista tietoyhteiskunnan kehittymiselle; näiden palvelujen, kuten tilausvideon ja interaktiivisen television, onnistunut kansainvälinen kehittäminen riippuu osittain siitä, että käyttäjät luottavat siihen, ettei heidän yksityisyytensä ole vaarassa,4) tämä pätee erityisesti digitaalisen monipalveluverkon (ISDN) ja digitaalisten matkaviestinverkkojen käyttöönottoon,5) neuvosto kehotti telepalvelujen ja -laitteiden yhteismarkkinoiden kehittämisestä vuoteen 1992 asti 30 päivänä kesäkuuta 1988 antamassaan päätöslauselmassa (5) ryhtymään toimenpiteisiin henkilötietojen suojaamiseksi, jotta voidaan luoda otollinen ympäristö televiestinnän tulevalle kehittämiselle yhteisössä; neuvosto korosti jälleen henkilötietojen ja yksityisyyden suojan merkitystä yhteensovittamisen vahvistamisesta digitaalisen monipalveluverkon (ISDN) käyttöönottamiseksi Euroopan yhteisössä vuoteen 1992 asti 18 päivänä heinäkuuta 1989 antamassaan päätöslauselmassa (6),6) Euroopan parlamentti on korostanut henkilötietojen ja yksityisyyden suojan tärkeyttä televerkoissa ja erityisesti digitaalisen monipalveluverkon (ISDN) käyttöönoton osalta,7) yleisten televerkkojen osalta on annettava erityiset lait, asetukset ja tekniset määräykset, jotta luonnollisten henkilöiden perusoikeudet ja -vapaudet sekä oikeushenkilöiden oikeutetut edut voidaan suojata ottaen erityisesti huomioon tilaajia ja käyttäjiä koskevien tietojen automaattiseen tallennukseen ja käsittelyyn liittyvä riskien lisääntyminen,8) jäsenvaltioiden antamat henkilötietojen, yksityisyyden sekä oikeushenkilöiden oikeutettujen etujen suojaa televiestintäalalla koskevat lait, asetukset ja tekniset määräykset on yhdenmukaistettava, jotta voidaan välttää televiestinnän sisämarkkinoiden esteet perustamissopimuksen 7 a artiklassa asetetun tavoitteen mukaisesti; yhdenmukaistaminen rajoitetaan vaatimuksiin, jotka ovat välttämättömiä sen takaamiseksi, ettei uusien telepalvelujen ja -verkkojen edistämistä ja kehittämistä jäsenvaltioiden välillä estetä,9) jäsenvaltioiden, kyseisten tuottajien ja käyttäjien olisi tarpeen mukaan toimittava yhteistyössä yhteisön toimivaltaisten laitosten kanssa otettaessa käyttöön ja kehitettäessä asianomaisia teknologioita, joita tarvitaan tämän direktiivin säännöksissä tarkoitettujen takuiden soveltamiseksi,10) näihin uusiin palveluihin kuuluvat interaktiivinen televisio sekä tilausvideo,11) televiestintäalalla sovelletaan direktiiviä 95/46/EY erityisesti kaikkien sellaisten perusoikeuksien ja -vapauksien turvaamista koskevien kysymysten osalta, jotka eivät nimenomaisesti sisälly tämän direktiivin säännöksiin, rekisterinpitäjän velvoitteet ja yksilöiden oikeudet mukaan lukien; direktiiviä 95/46/EY sovelletaan muihin kuin yleisesti saatavilla oleviin telepalveluihin,12) tämä direktiivi, vastaavasti kuin mitä direktiivin 95/46/EY 3 artiklassa säädetään, ei koske perusoikeuksien ja -vapauksien turvaamista sellaisessa toiminnassa, joka ei kuulu yhteisön oikeuden soveltamisalaan; jäsenvaltioiden kuuluu toteuttaa tarpeelliseksi katsomansa toimenpiteet yleisen turvallisuuden, maanpuolustuksen, valtion turvallisuuden (valtion taloudellinen hyvinvointi mukaan lukien, kun toimet liittyvät valtion turvallisuuteen) suojelemiseksi sekä valtion toimia rikosoikeuden alalla; tämä direktiivi ei vaikuta jäsenvaltioiden mahdollisuuteen harjoittaa televiestinnän laillista salakuuntelua edellä mainittuihin tarkoituksiin,13) yleisesti saatavilla olevan telepalvelun tilaajat voivat olla luonnollisia henkilöitä tai oikeushenkilöitä; tämän direktiivin säännösten tarkoituksena on direktiiviä 95/46/EY täydentäen suojata luonnollisten henkilöiden perusoikeudet, ja erityisesti heidän oikeutensa yksityisyyteen, sekä oikeushenkilöiden oikeutetut edut; näistä säännöksistä ei missään tapauksessa saa aiheutua jäsenvaltioille velvoitetta laajentaa mainitun direktiivin 95/46/EY soveltamista oikeushenkilöiden oikeutettujen etujen suojaamiseen; tämä suoja on varmistettava asiaa koskevassa yhteisön ja kansallisessa lainsäädännössä,14) kutsuvan ja yhdistetyn linjan tunnistusta ja tunnistuksen rajoittamista sekä analogisiin keskuksiin liitettyihin tilaajaliittymiin tehtävää automaattista kutsunsiirtoa koskevien tiettyjen vaatimusten soveltamista ei saa tehdä pakolliseksi tietyissä tapauksissa, joissa soveltaminen osoittautuisi teknisesti mahdottomaksi tai vaatisi suhteetonta taloudellista panostusta; on tärkeää, että asianomaisille osapuolille ilmoitetaan kyseisistä tapauksista; jäsenvaltioiden olisi siksi ilmoitettava niistä komissiolle,15) palvelujen tarjoajien on toteutettava asianmukaiset toimenpiteet tarjoamiensa palvelujen turvallisuuden varmistamiseksi, tarvittaessa yhdessä verkon tarjoajan kanssa, ja ilmoitettava tilaajille mahdollisista verkon turvallisuuteen kohdistuvista erityisistä riskeistä; turvallisuutta arvioidaan direktiivin 95/46/EY 17 artiklan mukaan,16) on toteutettava toimenpiteet luvattomien tietoliikenneyhteyksien käytön estämiseksi, jotta voidaan turvata viestinnän luottamuksellisuus yleisissä televerkoissa ja yleisesti saatavilla olevissa telepalveluissa; joidenkin jäsenvaltioiden kansallinen lainsäädäntö kieltää luvattoman tietoliikenneyhteyksien käytön ainoastaan, jos se on tahallista,17) tilaajiin liittyvät tiedot, joita käsitellään puhelujen yhdistämiseksi, sisältävät tietoja luonnollisten henkilöiden yksityiselämästä ja kohdistuvat oikeuteen vapaaseen kirjeenvaihtoon tai oikeushenkilöiden oikeutettuihin etuihin; tällaista tietoa voidaan tallentaa vain siinä määrin, kuin se on palvelun tarjoamisen kannalta välttämätöntä laskutuksen tai yhteenliittämismaksujen osalta ja vain rajoitetun ajan; kaikki muu tiedon jatkokäsittely, jota yleisesti saatavilla olevan telepalvelun tarjoaja mahdollisesti haluaisi suorittaa omien telepalvelujensa markkinoimiseksi, sallitaan ainoastaan, jos tilaaja on tähän suostunut yleisesti saatavilla olevan telepalvelun tarjoajan hänelle antamien ja näitä suunniteltuja jatkokäsittelymuotoja koskevien täsmällisten ja täydellisten tietojen perusteella,18) eriteltyjen laskujen käyttöönotto on parantanut tilaajan mahdollisuuksia tarkastaa palvelun tarjoajan laskuttamien maksujen oikeellisuus, mutta samalla se voi vaarantaa yleisesti saatavilla olevien telepalvelujen käyttäjien yksityisyyden; tämän vuoksi jäsenvaltioiden on käyttäjän yksityisyyden turvaamiseksi kannustettava sellaisten telepalveluvaihtoehtojen kehittämistä kuten vaihtoehtoiset maksuvälineet, jotka tekevät mahdolliseksi nimettömän tai ehdottomasti henkilökohtaisen pääsyn yleisesti saatavilla oleviin telepalveluihin, esimerkiksi puhelinkortit ja luottokorttimaksut; vaihtoehtoisesti jäsenvaltiot voivat samassa tarkoituksessa vaatia joidenkin numeroiden poistamista eriteltyjen laskujen soitetuista numeroista,19) kutsuvan linjan tunnistuksen osalta on tarpeen suojata soittajan oikeus estää kutsuvan linjan tunnistus sekä puhelun vastaanottajan oikeus kieltäytyä vastaanottamasta tunnistamattomia puheluja; kutsuvan linjan tunnistuksen esto voidaan määrätyissä tapauksissa ohittaa; joidenkin tilaajien - erityisesti palvelevien puhelinten ja vastaavien organisaatioiden - edun mukaista on taata soittajien nimettömyys; yhdistetyn linjan tunnistuksen osalta on tarpeen turvata puhelun vastaanottajan oikeus estää sen linjan tunnistus, johon soittaja on tosiasiallisesti yhdistetty, erityisesti puhelunsiirtotapauksissa, sekä tähän liittyvät oikeutetut edut; yleisesti saatavilla olevien palvelujen tarjoajan on ilmoitettava tilaajilleen kutsuvan ja yhdistetyn linjan tunnistuksen olemassaolosta verkossa ja kaikista palveluista, joita on tarjolla kutsuvan ja yhdistetyn linjan tunnistuksen perusteella, sekä saatavilla olevista yksityisyyden turvaamisen mahdollisuuksista; tällä tavoin tilaajilla on mahdollisuus tehdä tietoinen valinta yksityisyyden turvaamiskeinoista, joita he mahdollisesti haluavat käyttää; yksityisyyden turvaamisen mahdollisuuksien, joita tarjotaan liittymäkohtaisesti, ei tarvitse välttämättä olla saatavilla automaattisena verkkopalveluna, vaan ne voivat olla saatavissa yleisesti saatavilla olevan telepalvelun tarjoajalle esitetyn pyynnön perusteella,20) on toteutettava toimenpiteitä tilaajien suojaamiseksi toisen henkilön tekemän automaattisen puhelunsiirron mahdollisesti aiheuttamia häiriöita vastaan; tällaisissa tapauksissa tilaajien on voitava lopettaa siirrettyjen puhelujen yhdistyminen päätteilleen pyytämällä tätä yleisesti saatavilla olevien telepalvelujen tarjoajalta,21) puhelinluettelot ovat laajassa jakelussa ja yleisesti saatavilla; luonnollisten henkilöiden oikeus yksityisyyteen ja oikeushenkilöiden oikeutetut edut edellyttävät, että tilaajat voivat itse määrittää, missä määrin heidän henkilötietojansa julkaistaan puhelinluettelossa; jäsenvaltiot voivat rajoittaa tämän mahdollisuuden koskemaan vain tilaajia, jotka ovat luonnollisia henkilöitä,22) on toteuttava toimenpiteitä tilaajien suojaamiseksi ei-toivottujen puhelujen ja telekopioiden aiheuttamaa yksityisyyden loukkaamista vastaan; jäsenvaltiot voivat rajoittaa nämä suojautumiskeinot koskemaan vain tilaajia, jotka ovat luonnollisia henkilöitä,23) on tarpeen varmistaa, että televiestimien teknisten ominaisuuksien käyttöönotto tietosuojatarkoituksessa yhdenmukaistetaan siten, että se on sopusoinnussa sisämarkkinoiden moitteettoman toiminnan kanssa,24) jäsenvaltiot voivat, vastaavasti kuin mitä direktiivin 95/46/EY 13 artiklassa säädetään, erityisesti rajoittaa tilaajien velvoitteiden ja oikeuksien soveltamisalaa tietyissä olosuhteissa, esimerkiksi varmistamalla, että yleisesti saatavilla olevan telepalvelun tarjoaja voi ohittaa kutsuvan linjan tunnistuksen eston kansallisen lainsäädännön mukaisesti rikosten ehkäisemiseksi tai paljastamiseksi taikka valtion turvallisuuden perusteella,25) kansallisessa lainsäädännössä on säädettävä oikeuskeinoista siltä varalta, että käyttäjien ja tilaajien oikeuksia ei kunnioiteta; on säädettävä seuraamuksista henkilöille, jotka eivät noudata tämän direktiivin perusteella annettuja kansallisia säännöksiä, riippumatta siitä koskeeko heitä yksityisoikeus tai julkisoikeus,26) tämän direktiivin soveltamisalalla on aiheellista hyödyntää direktiivin 95/46/EY 29 artiklalla perustetun, jäsenvaltioiden valvontaviranomaisten edustajista koostuvan tietosuojatyöryhmän kokemusta,27) tekninen kehitys ja tarjolla olevien palvelujen odotettavissa oleva kehitys huomioon ottaen tämän direktiivin 6 artiklan soveltamiseksi on tarpeen laatia tekninen eritelmä tämän direktiivin liitteessä luetelluista tietoluokista direktiivin 95/46/EY 31 artiklassa perustetun ja jäsenvaltioiden edustajista muodostuvan komitean avustuksella, tarkoituksena varmistaa tässä direktiivissä asetettujen vaatimusten yhdenmukainen soveltaminen teknologiassa tapahtuvista muutoksista riippumatta; tämä menettely koskee ainoastaan eritelmiä, jotka ovat välttämättömiä liitteen mukauttamiseksi uuteen tekniseen kehitykseen ottaen huomioon markkinoiden ja kuluttajien kysynnässä tapahtuneet muutokset; komission on asianmukaisesti ilmoitettava Euroopan parlamentille aikomuksestaan soveltaa tätä menettelyä; muussa tapauksessa sovelletaan sopimuksen 100 a artiklassa määrättyä menettelyä, ja28) tiettyjä erityisjärjestelyjä tarvitaan helpottamaan tämän direktiivin säännösten noudattamista sitä tietojenkäsittelyä varten, joka on jo käynnissä tämän direktiivin mukaisesti sen täytäntöönpanemiseksi annetun kansallisen lainsäädännön voimaantulopäivänä,OVAT ANTANEET TÄMÄN DIREKTIIVIN:1 artikla Tarkoitus ja soveltamisala1. Tällä direktiivillä säädetään jäsenvaltioiden säännösten yhdenmukaistamisesta samantasoisen perusoikeuksien ja -vapauksien, erityisesti yksityisyyttä koskevan oikeuden, suojan varmistamiseksi henkilötietojen käsittelyssä televiestinnässä sekä tällaisten tietojen ja telelaitteiden ja -palvelujen vapaan liikkuvuuden varmistamiseksi yhteisössä.2. Tämän direktiivin säännöksissä täsmennetään ja täydennetään direktiiviä 95/46/EY edellä 1 kohdassa mainittuja tarkoituksia varten. Niissä säädetään lisäksi tilaajien, jotka ovat oikeushenkilöitä, oikeutettujen etujen suojelemisesta.3. Tätä direktiiviä ei sovelleta yhteisön oikeuden soveltamisalan ulkopuolelle jääviin toimiin, kuten niihin, joista säädetään Euroopan unionista tehdyn sopimuksen V ja Vi osastossa, eikä missään tapauksessa yleistä turvallisuutta, maanpuolustusta, valtion turvallisuutta (mukaan lukien valtion taloudellinen hyvinvointi, kun toimet liittyvät valtion turvallisuuteen) ja valtion toimia rikosoikeuden alalla.2 artikla MääritelmätDirektiivissä 95/46/EY annettujen määritelmien lisäksi tässä direktiivissä tarkoitetaana) "tilaajalla" luonnollisia tai oikeushenkilöitä, jotka ovat tehneet sopimuksen yleisesti saatavilla olevien telepalvelujen tarjoajan kanssa näiden palvelujen toimittamisesta,b) "käyttäjällä" luonnollisia henkilöitä, jotka käyttävät yleisesti saatavilla olevaa telepalvelua yksityis- tai liikeasioihin olematta välttämättä tämän palvelun tilaajia,c) "yleisellä televerkolla" siirtojärjestelmiä ja mahdollisia kytkentälaitteita ja muita laitteita, joiden avulla voidaan siirtää signaaleja määrättyjen liityntäpisteiden välillä kaapelin tai radion välityksellä, optisesti tai muulla sähkömagneettisella keinolla ja joita käytetään kokonaan tai osittain yleisesti saatavilla olevien telepalvelujen tarjoamiseen,d) "telepalvulla" palveluja, joiden tuottaminen on kokonaan tai osittain signaalien siirtämistä tai reititystä televerkoissa, radio- ja televisiolähetystoimintaa lukuun ottamatta.3 artikla Palvelut1. Tätä direktiiviä sovelletaan henkilötietojen käsittelyyn, joka liittyy yleisesti saatavilla olevien telepalvelujen tarjoamiseen yhteisön yleisissä televerkoissa, erityisesti digitaalisen monipalveluverkon (ISDN) ja yleisten digitaalisten matkaviestinverkkojen kautta.2. Mitä 8, 9 ja 10 artiklassa säädetään, sovelletaan digitaalisiin keskuksiin yhdistettyihin liittymiin ja jos se on teknisesti mahdollista eikä edellytä kohtuutonta taloudellista panosta, myös analogisiin keskuksiin yhdistettyihin liittymiin.3. Jäsenvaltioiden on ilmoitettava komissiolle tapauksista, joissa 8, 9 ja 10 artiklan vaatimusten täyttäminen olisi teknisesti mahdotonta tai edellyttäisi suhteettoman suuria investointeja.4 artikla Turvallisuus1. Yleisesti saatavilla olevan telepalvelun tarjoajan on toteutettava asianmukaiset tekniset ja organisatoriset toimenpiteet varmistaakseen tarjoamiensa palvelujen turvallisuus, tarvittaessa yhdessä yleisen televerkon tarjoajan kanssa verkon turvallisuuden osalta. Näillä toimenpiteillä on voitava varmistaa riskiin suhteutettu turvallisuustaso ottaen huomioon tekniikan sen hetkinen taso ja toimenpiteiden käyttöönottokustannukset.2. Jos on olemassa erityinen verkon turvallisuuteen kohdistuva riski, yleisesti saatavilla olevan telepalvelun tarjoajan on ilmoitettava tilaajille tällaisesta riskistä ja mahdollisista korjauskeinoista mukaan lukien asiaan liittyvät kustannukset.5 artikla Viestinnän luottamuksellisuus1. Jäsenvaltioiden on kansallisilla säännöksillä taattava yleisen televerkon ja yleisesti saatavilla olevien telepalvelujen välityksellä tapahtuvan viestinnän luottamuksellisuus. Niiden on erityisesti kiellettävä se, että muut kuin käyttäjät voisivat ilman kyseisten käyttäjien suostumusta kuunnella, salakuunnella, tallentaa tai muulla tavalla siepata tai valvoa viestejä, jollei se ole laillisesti sallittua 14 artiklan 1 kohdan mukaisesti.2. Mitä 1 kohdassa säädetään, ei koske laillisesti sallittua viestinnän nauhoittamista normaalin liiketoiminnan piirissä todisteeksi liiketapahtumasta tai mistä tahansa muusta liiketoimintaan liittyvästä viestinnästä.6 artikla Teleliikenne- ja laskutustiedot1. Puhelujen muodostamiseksi tarpeelliset tilaajia ja käyttäjiä koskevat liikennetiedot, jotka yleisen televerkon ja/tai yleisesti saatavilla olevan telepalvelun tarjoaja tallentaa, on poistettava tai tehtävä nimettömiksi puhelun jälkeen, sanotun kuitenkaan rajoittamatta 2, 3 ja 4 kohdan säännösten soveltamista.2. Tilaajalaskutusta ja yhteenliittämismaksuja varten voidaan käsitellä liitteessä tarkoitettuja tietoja. Tällainen käsittely on sallittua ainoastaan sen ajanjakson loppuun asti, jona laskusta voidaan laillisesti valittaa tai maksu voidaan periä.3. Yleisesti saatavilla olevan telepalvelun tarjoaja voi omien telepalvelujensa markkinoimiseksi käsitellä 2 kohdassa tarkoitettuja tietoja, jos tilaaja on antanut siihen suostumuksensa.4. Liikenne- ja laskutustietojen käsittely on rajoitettava laskutusta tai liikenteenhallintaa, asiakastiedusteluja, petosten paljastamista ja palvelujen tarjoajan omien telepalvelujen markkinoimista käsittelevien yleisten televerkkojen ja/tai yleisesti saatavilla olevien telepalvelujen tarjoajien valtuuttamiin henkilöihin, ja sitä saa suorittaa ainoastaan kyseisten toimien vaatimassa laajuudessa.5. Mitä 1, 2, 3 ja 4 kohdassa säädetään, ei rajoita toimivaltaisten viranomaisten mahdollisuutta saada voimassaolevan lainsäädännön mukaisesti laskutus- tai liikennetietoja riitojen ja erityisesti yhteenliittämiseen tai laskutukseen liittyvien riitojen ratkaisemiseksi.7 artikla Eritelty laskutus1. Tilaajilla on oltava oikeus saada laskunsa erittelemättöminä.2. Jäsenvaltioiden on sovellettava kansallisia säännöksiä sovittaakseen yhteen toisaalta eriteltyjä laskuja saavien tilaajien oikeudet ja toisaalta soittavien käyttäjien ja vastaanottavien tilaajien oikeus yksityisyyteen, esimerkiksi varmistamalla, että tällaisille käyttäjille ja tilaajille on olemassa riittävästi viestintä- tai maksuvaihtoehtoja.8 artikla Kutsuvan ja yhdistetyn linjan tunnistus ja sen rajoittaminen1. Jos kutsuvan linjan tunnistusta tarjotaan, soittavalla käyttäjällä on oltava mahdollisuus poistaa helposti ja veloituksetta kutsuvan linjan tunnistus puhelukohtaisesti. Soittavalla tilaajalla on oltava tämä mahdollisuus liittymäkohtaisesti.2. Jos kutsuvan linjan tunnistusta tarjotaan, vastaanottavalla tilaajalla on oltava mahdollisuus helposti ja tämän toiminteen kohtuullisen käytön osalta veloituksetta estää tulevien puhelujen linjan tunnistus.3. Jos kutsuvan linjan tunnistusta tarjotaan ja jos kutsuvan linjan tunnistus näkyy näytössä ennen puhelun yhdistymistä, vastaanottavalla tilaajalla on oltava mahdollisuus helposti kieltäytyä vastaanottamasta tulevia puheluja, jos soittava käyttäjä tai tilaaja on poistanut kutsuvan linjan tunnistuksen.4. Jos yhdistetyn linjan tunnistusta tarjotaan, vastaanottavalla tilaajalla on oltava mahdollisuus helposti ja veloituksetta estää se, että soittava käyttäjä näkee yhdistetyn linjan tunnisteen.5. Edellä 1 kohdassa annetut säännökset koskevat myös puheluja yhteisöstä kolmansiin maihin; edellä 2, 3 ja 4 kohdassa annetut säännökset koskevat myös kolmansista maista tulevia puheluja.6. Jäsenvaltioiden on varmistettava, että jos kutsuvan ja/tai yhdistetyn linjan tunnistusta tarjotaan, yleisesti saatavilla olevien telepalvelujen tarjoajat ilmoittavat siitä sekä 1, 2 3 ja 4 kohdassa annetuista säännöksistä yleisölle.9 artikla PoikkeuksetJäsenvaltioiden on varmistettava, että on avoimia menettelyjä, joita käyttäen yleisen televerkon ja/tai yleisesti saatavilla olevan telepalvelun tarjoaja voi ohittaa kutsuvan linjan tunnistuksen eston:a) väliaikaisesti, jos tilaaja pyytää ilkivaltaisten puhelujen tai häirintäsoittojen jäljittämistä; tässä tapauksessa yleisen televerkon ja/tai yleisesti saatavilla olevan telepalvelun tarjoajan on tallennettava soittavan tilaajan tunnistustiedot ja annettava nämä tiedot käytettäväksi kansallisen lainsäädännön mukaisesti,b) liittymäkohtaisesti hätäkutsuja käsitteleville organisaatioille, jotka jäsenvaltiot ovat sellaisiksi tunnustaneet, mukaan lukien lainvalvojat, sairaankuljetuspalvelut ja palokunnat, tällaisiin kutsuihin vastaamiseksi.10 artikla Automaattinen puhelunsiirtoJäsenvaltioiden on varmistettava, että tilaajat voivat veloituksetta ja helposti estää kolmannen osapuolen suorittaman automaattisen puhelunsiirron tilaajan päätteeseen.11 artikla Tilaajaluettelot1. Yleisön saatavilla olevissa tai puhelinluettelopalveluista saatavissa painetuissa tai sähköisissä puhelinluetteloissa olevat henkilötiedot pitäisi rajoittaa tietyn tilaajan tunnistamiseen tarvittaviin tietoihin, ellei tilaaja ole antanut yksiselitteistä suostumustaan muiden henkilötietojen julkaisemiseen. Tilaajalla on oltava veloituksetta oikeus siihen, että häntä ei hänen niin pyytäessään mainita painetussa tai sähköisessä puhelinluettelossa, oikeus ilmoittaa, että hänen henkilötietojaan ei saa käyttää suoramarkkinointiin, oikeus siihen, että osa hänen osoitteestaan jätetään pois, ja oikeus esiintyä luettelossa ilman hänen sukupuoltaan ilmaisevaa tietoa, jos tämä on kielellisesti toteutettavissa.2. Sen estämättä, mitä 1 kohdassa säädetään, jäsenvaltiot voivat sallia, että operaattorit perivät maksun niiltä tilaajiltaan, jotka haluavat varmistaa, että puhelinluetteloon ei merkitä yksityiskohtaisia tietoja heistä, jos kyseinen summa ei ole tämän oikeuden käyttämistä ehkäisevä tekijä ja, ottaen huomioon julkiselle puhelinluettelolle asetetut laatuvaatimukset yleispalvelun kannalta, tämä summa on laskettava niiden todellisten kustannusten kattamiseksi, joita operaattorille aiheutuu mukautuksista ja ajan tasalla pitämisestä niiden tilaajien osalta, joita ei merkitä julkiseen puhelinluetteloon.3. Edellä 1 kohdassa säädettyjä oikeuksia sovelletaan tilaajiin, jotka ovat luonnollisia henkilöitä. Jäsenvaltiot takaavat myös, että yhteisön oikeuden ja sovellettavan kansallisen lainsäädännön mukaisesti muiden tilaajien kuin luonnollisten henkilöiden oikeutettuja etuja suojellaan riittävästi, siltä osin kuin on kyse heidän merkitsemisestään julkisiin puhelinluetteloihin.12 artikla Ei-toivotut soitot1. Ilman ihmistyöpanosta toimivien automaattisten soittojärjestelmien tai telekopiolaitteiden käyttö suoramarkkinoinnin tarkoituksiin voidaan sallia vain, jos se kohdistuu tilaajiin, jotka ovat antaneet siihen ennalta suostumuksensa.2. Jäsenvaltioiden on toteutettava aiheelliset toimenpiteet varmistaakseen veloituksetta sen, että muutoin kuin 1 kohdassa tarkoitetuin keinoin toteutettuja suoramarkkinointiin tarkoitettuja ei-toivottuja soittoja ei sallita joko ilman kyseisten tilaajien suostumusta tai sellaisille tilaajille, jotka eivät halua vastaanottaa tällaisia puheluita, siten, että valinta näiden kahden vaihtoehdon välillä määräytyy kansallisen lainsäädännön mukaisesti.3. Edellä 1 ja 2 kohdassa säädettyjä oikeuksia sovelletaan tilaajiin, jotka ovat luonnollisia henkilöitä. Jäsenvaltiot takaavat myös, että yhteisön oikeuden ja sovellettavan kansallisen lainsäädännön mukaisesti muiden tilaajien kuin luonnollisten henkilöiden oikeutettuja etuja suojellaan riittävästi ei-toivottujen puhelujen osalta.13 artikla Tekniset ominaisuudet ja standardointi1. Pantaessa täytäntöön tätä direktiiviä jäsenvaltioiden on varmistettava, jollei 2 ja 3 kohdasta muuta johdu, ettei pääte- tai muille telelaitteille aseteta erityisiä teknisiä ominaisuuksia koskevia pakollisia vaatimuksia, jotka voisivat haitata laitteiden markkinoille saattamista ja tällaisten laitteiden vapaata liikkuvuutta jäsenvaltioiden sisällä ja niiden välillä.2. Jos tämän direktiivin säännöksiä voidaan panna täytäntöön ainoastaan edellyttämällä erityisiä teknisiä ominaisuuksia, jäsenvaltioiden on ilmoitettava komissiolle asiasta teknisiä standardeja ja määräyksiä koskevien tietojen toimittamisessa noudatettavasta menettelystä annetussa neuvoston direktiivissä 83/189/ETY (7) säädettyjen menettelyjen mukaisesti.3. Komissio huolehtii tarvittaessa yhteiseurooppalaisten standardien laatimisesta erityisten teknisten ominaisuuksien toteuttamiseksi televiestinnän päätelaitteita, mukaan lukien niiden vaatimustenmukaisuuden vastavuoroinen tunnustaminen, koskevien jäsenvaltioiden lakien lähentämistä koskevan yhteisön lainsäädännön sekä standardoinnista tietotekniikassa ja televiestinnässä 22 päivänä joulukuuta 1986 tehdyn neuvoston päätöksen 87/95/ETY (8) mukaisesti.14 artikla Direktiivin 95/46/EY tiettyjen säännösten soveltamisalan laajentaminen1. Jäsenvaltiot voivat toteuttaa lainsäädännöllisiä toimenpiteitä, joilla rajoitetaan 5 ja 6 artiklassa sekä 8 artiklan 1-4 kohdassa säädettyjen velvoitteiden ja oikeuksien soveltamisalaa, jos tällaiset rajoitukset ovat välttämättömiä valtion turvallisuuden, maanpuolustuksen, yleisen turvallisuuden sekä telejärjestelmien luvattoman käytön tai rikosten torjunnan, tutkinnan, selvittämisen sekä syytetutkinnan turvaamiseksi direktiivin 95/46/EY 13 artiklan 1 kohdan mukaisesti.2. Direktiivin 95/46/EY III luvun säännöksiä oikeuskeinoista, vastuista ja sanktioista sovelletaan ottaen huomioon tämän direktiivin mukaisesti annetut kansalliset säännökset ja tästä direktiivistä johtuvat henkilökohtaiset oikeudet.3. Direktiivin 95/46/EY 29 artiklan mukaisesti perustetun tietosuojatyöryhmän on toteutettava edellä mainitun direktiivin 30 artiklassa määrätyt tehtävät myös perusoikeuksien ja -vapauksien sekä oikeutettujen etujen suojaamisen osalta televiestintäalalla, mikä on tämän direktiivin aihe.4. Komissio, jota avustaa direktiivin 95/46/EY 31 artiklassa perustettu komitea, määrittää liitteen tekniset yksityiskohdat kyseisessä artiklassa mainitun menettelyn mukaisesti. Mainittu komitea kokoontuu erityisesti käsittelemään tässä direktiivissä tarkoitettuja aiheita.15 artikla Direktiivin täytäntöönpano1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 24 päivänä lokakuuta 1998.Poiketen siitä, mitä ensimmäisessä alakohdassa säädetään, jäsenvaltioiden on saatettava tämän direktiivin 5 artiklan noudattamisen edellyttämät lait, asetukset ja hallinnolliset määräykset voimaan viimeistään 24 päivänä lokakuuta 2000.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä tällainen viittaus. Jäsenvaltioiden on säädettävä siitä, miten viittaukset tehdään.2. Poiketen siitä, mitä 6 artiklan 3 kohdassa säädetään, suostumusta ei tarvita, jos kyseinen tietojenkäsittely on jo meneillään sinä päivänä, kun tämän direktiivin mukaisesti annetut kansalliset säännökset tulevat voimaan. Tällaisissa tapauksissa tilaajille tiedotetaan tästä tietojenkäsittelystä, ja jos he eivät toisin ilmoita jäsenvaltion määräämän määräajan kuluessa, heidän katsotaan antaneen suostumuksensa.3. Mitä 11 artiklassa säädetään, ei sovelleta sellaisiin puhelinluettelojen painoksiin, jotka on julkaistu ennen tämän direktiivin mukaisesti annetujen kansallisten säännösten voimaantuloa.4. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.16 artikla VastaanottajatTämä direktiivi on osoitettu kaikille jäsenvaltioille.Tehty Brysselissä 15 päivänä joulukuuta 1997.Euroopan parlamentin puolestaJ. M. GIL-ROBLESPuhemiesNeuvoston puolestaJ.-C. JUNCKERPuheenjohtaja(1) EYVL C 200, 22.7.1994, s. 4.(2) EYVL C 159, 17.6.1994, s. 38.(3) Euroopan parlamentin lausunto, annettu 11. maaliskuuta 1992 (EYVL C 94, 13.4.1992, s. 198), neuvoston yhteinen kanta, vahvistettu 12. syyskuuta 1996 (EYVL C 315, 24.10.1996, s. 30), Euroopan parlamentin päätös, tehty 16. tammikuuta 1997 (EYVL C 33, 3.2.1997, s. 78), Euroopan parlamentin päätös, tehty 20. marraskuuta 1997 (EYVL C 371, 8.12.1997) ja neuvoston päätös, tehty 1. joulukuuta 1997.(4) EYVL L 281, 23.11.1995, s. 31.(5) EYVL C 257, 4.10.1988, s. 1.(6) EYVL C 196, 1.8.1989, s. 4.(7) EYVL L 109, 26.4.1983, s. 8, direktiivi sellaisena, kuin se on viimeksi muutettuna direktiivillä 94/10/EY (EYVL L 100, 19.4.1994, s. 30).(8) EYVL L 36, 7.2.1987, s. 31, päätös sellaisena, kuin se on viimeksi muutettuna vuoden 1994 liittymisasiakirjalla.LIITE Käsiteltävät tiedot Seuraavia tietoja voidaan käsitellä 6 artiklan 2 kohdassa tarkoitettua tarkoitusta varten:Tiedot, jotka sisältävät:- tilaajan laitteen numeron tai yksilöinnin,- tilaajan osoitteen ja laitteen tyypin,- laskutusajanjaksolta laskutettavien yksikköjen kokonaismäärän,- vastaanottavan tilaajan numeron,- puhelujen ja/tai siirretyn tietomäärän tyypin, aloitusajan ja keston,- puhelun/palvelun päivämäärän,- muita maksua koskevia tietoja kuten ennakkomaksu, osamaksut, kytkeminen irti verkosta ja muistutukset.